Adhara centar

Radionica Kuhanja
2024-03-05 18:00 - 20:00 (Europe/Zagreb) | Adhara centar, Antunovac 27, Zagreb
Dragi ljubitelji zdrave prehrane,

pridružite nam se na još jednoj radionici u sklopu Adharine škole kuhanja po načelima ayurvede i nutricionizma. Ova radionica će vas provesti kroz čaroban proces klijanja te naučiti kako uvrstiti klice u vašu prehranu na najukusniji i najnajhranjiviji način.

Utorak, 5.3.2024. , 18:00 – 20:00 h

Uživo u Adhara centru, Antunovac 27, Zagreb i istovremeno online
Opis:
Klice su mali dragulji prehrane, sažeti s vitalnom energijom i esencijalnim nutrijentima. Kroz proces klijanja, činimo namirnice lako probavljivima te maksimiziramo dostupnost mikronutrijenata. No, svaka klica nosi sa sobom svoju priču i neke su pogodnije za određene osobe dok drugima mogu biti štetne. Na ovoj radionici ćemo istražiti principe klijanja, naučiti kako pripremiti hranu s klicama te upoznati se s načelima kojima možemo odabrati klice koje najbolje odgovaraju našem organizmu.
Očekuje vas interaktivno iskustvo učenja, praktične demonstracije pripreme jela s klicama, recepti i degustacija.
Broj mjesta za radionicu uživo u Adhara centru je ograničen, stoga požurite s prijavama! Za prisustvo online nema ograničenja u broju sudionika.
Prijavite se putem linka

Prigrlite zdravlje i vitalnost kroz klice! Radujemo se dijeljenju ljubavi prema zdravoj prehrani s vama !
Vaš Adhara tim
O Adharinoj školi kuhanja:
Zasniva se na znanjima ayurvede, modernog nutricionizma i makrobiotike. Taj spoj nastao je kroz dugogodišnji rad i praksu Irene Švende, nutricionistice i ayurvedske savjetnice, s velikom ljubavi prema prirodi, biljkama i kuhanju.
Radionice su nastale kako bi lakše svojim klijentima pokazala pripremu hrane koja pridonosi zdravlju, osjećaju lakoće i zadovoljstva, na način da je priprema vrlo jednostavna nakon što se usvoje osnove.
Radionice se održavaju utorkom, 1 -2 x mjesečno od 18-20/20:30h uživo u Adhara centru u malim grupama ili online
Na radionicama se pripremaju drugačija jela od prethodne godine, bez obzira ako neka nosi isti naziv.
Više informacija i popis ostalih tema potražite na linku ili nam se javite na adhara.centar@gmail.com.
Radionice se mogu pohađati pojedinačno ili u paketu.
Učitelji: Irena Švenda, Suzana Juranić i Ante Vidović

Radionica kuhanja: Proljetni detox i mineralizacija
2024-03-19 18:00 - 20:00 | Adhara centar, Antunovac 27, Zagreb
S proljećem dolazi vrijeme za osvježenje i detoksikaciju tijela. Priroda se budi oko nas, a isto tako i u nama. Uz pomoć načela Ayurvede i nutricionizma, ova radionica će vam pružiti alate kako podržati prirodni proces čišćenja organizma od nakupljenih toksina i poboljšati opće stanje zdravlja.
Naša radionica će se fokusirati na pripremu jela od juha, napitaka pa sve do proljetnih složenaca koji će potaknuti detoksikaciju organizma. Saznat ćete kako odabrati sastojke koji su najbolji za vaš tip tijela prema ayurvedskim principima te kako ih kombinirati kako bi dobili najbolje rezultate za proljetno čišćenje.

Radujemo se što ćemo s vama podijeliti ove vrijedne informacije i recepte za zdravlje i vitalnost.
Više informacija o Adharinoj školi kuhanja možete naći na linku
Birate online ili uživo.
Na radionicama se pripremaju drugačija jela od prethodne godine, bez obzira ako neka nosi isti naziv.
Online – po želji kuhate paralelno s nama i napravite obroke za taj ili sljedeći dan
Uživo – pripremate hranu s nama i kušate jela
Cijena: Pojedinačna cijena radionice je 55,00 EUR
Paketi:
3 radionice kuhanja = 155,00 EUR, umjesto 165,00 EUR
6 radionica kuhanja = 300,00 EUR, umjesto 330,00 EUR
9 radionica kuhanja = 405,00 EUR, umjesto 495,00 EUR
13 radionica kuhanja = 490,00 EUR, umjesto 715,00 EUR
ONLINE popust 15%

POKLON YOGA NIDRA ZA NOVI POČETAK I DRUŽENJE UZ AYURVEDSKI SRETNI ČAJ
2024-03-27 19:30 - 21:00 | Adhara centar, Antunovac 27, Zagreb
Dragi svi!
Pozivamo vas da se zajedno opustimo uz yoga nidru (yogijsko spavanje), postavimo namjeru za novi
početak koji nam dolazi s proljećem, a nakon toga se podružimo uz fini Ayurvedski sretni čaj by Irena
Švenda.
Yoga nidra ili yogijsko spavanje je tehnika duboke relaksacije kroz koju opuštamo svaku stanicu
tijela, umirujemo um i otpuštamo stres.
Sastavni dio yoga nidre je i namjera. Namjera može biti odluka vezana za promjenu neke neželjene
navike ili ostvarenje željenog cilja. U stanju duboke relaksacije, naša odluka s lakoćom se utiskuje u
podsvijest kao sjeme i brzo nam donosi vidljive rezultate.
Proljeće je idelano vrijeme za otpuštanje starih obrazaca koji nam ne služe i novi, svježi start.
Ayurvedski sretni čaj je fina mješavina čak 16 različitih biljaka po recepturi Irene Švende.
Za prisustvo nije potrebno prethodno iskustvo. Svi su dobrodošli!
U centru imamo dekice, prostirke i jastučiće za najudobnije opuštanje.
Ovime otvaramo niz yoga nidri koje ćemo održavati u Adhara centru. Veselimo vamse 
Cijena: besplatno
Vrijeme: 27.3.2024. u 19:30h
Lokacija: Adhara centar, Antunovac 27
Zbog ograničenog broja mjesta, potrebno je ispuniti obrazac za prijavu:
Yoga nidru vodi Iva Ćosić

Radionica kuhanja: Načela pripreme smoothi-a i sokova
2024-04-16 18:00 - 20:00 | Adhara centar, Antunovac 27, Zagreb
Znali smo se zezati pa smoothie nazivati “smoothitis” – onaj koji uzrokuje upalu (-itis je nastavak u riječima koje pokazuju upalu – gastr-itis, kol-itis itd). Da istina je, nije za svakog smoothie, i nije za svakoga sok. Bitno je znati kakav sok i/ili smoothie nam odgovara i kako napraviti smoothie ili sok da bude u skladu sa mojom probavom, i stanjem organizma. Na radionici ćemo naučiti ayurvedste temelje za razlikovanje tko može uopće piti takve napitke, i kako ih napraviti da budu uravnoteženi po ayurvedskim načelima. Postoji bitna razlika između smothia i soka, mi ćemo je naučiti. Također ćemo naučiti u kojim slučevima koristiti smoothie, a kada sokove kako bi nahranili ili detoksicirali svoj organizam.

Radionica kuhanja: Principi prireme namaza i vege popečaka
2024-05-07 18:00 - 20:00 | Adhara centar, Antunovac 27, Zagreb
Zapravo je vrlo jednostavno pripremiti svoje namaze i popečke, onako usput…kada radimo osnovno jelo, i to ćemo vas naučiti. Pripremati ćemo namaze od mahunarki, povrća, sjemenki…, popečke od žitarica i svega navedenog, te naučiti bitne principe i male trikove njihove pripreme. Na radionici ćemo naparaviti nekoliko vrsta namaza i popečeka.

Radionica kuhanja: 101 palačinka!
2024-05-21 18:00 - 20:00 | Adhara centar, Antunovac 27, Zagreb
Palačinke, slatke i slane, okrugle i svakave, sa povrćem i voćem, sa dodacima i preljevima, i raznim vrstama brašna!
Takve palačinke mogu biti cjeloviti obrok, slastica ili pak međuobrok, i vrlo su zgodan take away obrok za npr. posao.
Kroz radionicu proširti ćemo svoje ideje pripreme palačinka, ali sve na kvalitetan način, uz bitne postavke o pravilnom kombiniranju namirnica.
Dođite i poigrajte se sa nama, uz slasan okus palačinka.

3 tjedni Detox intenziv - prije ljeta / Ayurveda, yoga, bilje i tretmani
2024-05-27 - 2024-06-29 | Adhara centar, Antunovac 27, Zagreb
Pridružite nam se na 3 tjednom Detox intenzivu te pokrenite metabolizam prije ljeta
– početak 27. 5. pon ili drugi termin za ulaz je 1.6.
3 ili 4 tjedna od 27.5. (1. krug za ulaz u detox program) ili od 1.6. (2.krug za ulaz u detox program) /zavisno kada se uđe u proces
Edukacijski dio
Pon – od 17:45 – 19h / edukacija, o detoxu, mršavljenju, umu i tijelu, ayurvedskim principima u detoxu, o našem metabolizmu i institucijskom tipu, biljnim pripravcima, ayurvedskim rutinama za mršavljenje
– online i uživo
Ayurvedski tretmani na tijelu za detox i mršavljenje – 2 x tjedno po 1:30 min – 6 x kroz 3 tjedna- termin prema dogovoru – vrlo učinkoviti tretmani koji iznutra potiču rad metabolizma, rad limfe i izbacivanje viškova iz organizma (udhwartana i nasya – rade se sa ljekovitom biljem)
Detox yoga i tehnike disanja -Pon i sri – od 19-20h – restorative yoga u Adhari + tehnike disanja za detox i metabolizam, i podizanje energije
– online i uživo
Jutarnja joga praksa sa tehnikama disanja – 20 min nasnimljena jutarnja joga praksa sa tehnikama disanja
4 tjedna detox jelovnici /program prehrane – u 4 faze detox procesa
Ayurvedsko nutricionistički – pregled i konzultacije – individualno 60 min, obuhvaća čitav organizam i sve poremećaje i prema njenu se dobivaju individualna uputstva za prehranu i fitoterapiju
– termin prema dogovoru
– online i uživo
Detox čajna mješavina – od 13 biljka naše kućne mješavine 🙂
* Individualni pripravci koji se dobiju kao preporuka na konzultacijama nisu uključeni u cijenu, i mogu se uzeti prema dogovoru.
Whatsapp grupa za podršku – uključeni svi sudionici našeg programa, gdje ćemo razmjenjivati iskustva, postavljati pitanja i međusobno se podržavati i bodriti 💪
Benefiti programa:
– poticanje rada metabolizma i uklanjanje viška masnog tkiva
– mršavljenje
– skidanje masnog tkiva oko struka, bedara, nadlaktica
– uklanjanje zadržavanja tekućine i naticanja
– rad na hormonalnom balansiranju
– detoksikacija progravnog sustava, jetre, krvi, limfe, bubrega
– nova snažnije i ljepša energija
– otklanjanje stresa koja koči zdrav rad metabolizma i potiče nakupljanje masnog tkiva i hormonalni disbalans
– usvajanje novih zdravih navika u prehrani i životnom stilu
– znanje o utjecaju okoline na naš hormonalni i probavni sustav i kako to utječe na naše zdrave, izgled…
– osnovno znanje o ayurvedi, konstitucijskim tipovima, pravilnom izvođenju detoksikacije
– osnovno znanje o yogi i tehnikama disanja i dobivanje dugotrajnog kućnog programa
Voditelj programa:
Mr. sc Irena Švenda, mag. nutricionizma i B.S. in Ayurveda, voditelj terapijske yoge
Suradnici:
Iva Ćosić, Daliiborka Pašić – voditelji yoge
– Ante Vidović i Milica Vujnović – ayurvedski tretmani
Cijena:
570 euro
– moguće je platiti u 2 rate /5. i 6. mj – prema dogovoru

Prijave i info:
Prijave i info:
Vesna – 099 331 43 04
mail: adhara.centar@gmail.com
Veselimo se metabolizmu koju radi, i ravnoteži u tijelu!

Radionica kuhanja: Umijeće pripreme salata u skladu sa konstitucijom
2024-06-04 18:00 - 20:00 | Adhara centar, Antunovac 27, Zagreb
Salate su danas vrlo moderne u prehrani, posebno za mršavljenje i detox. Međutim većina ljudi danas ima probavni sustav kojima je sirovo, pogotovo povrće teško probavljivo. U ayurvedi vrlo jasno razlikujemo što je prioritet – ako želimo dobiti hranjive sastojke u krv, prvo ih treba moći probaviti! S obzirom na doshu i konstituciju/metabolizam koji nosimo salate treba prilagoditi od odabira i kombinacije namirnica, dodatka začina, doba konzumiranja, godišnjeg doba. Sve te principe kao i nekoliko divnih recepata proći ćemo na ovogodišnjoj radionici pripreme salata.

Adharino ljetovanje za velike i male
2024-07-06 - 2024-07-13 | hotel Korinjak, otok Iž, Veli Iž 377, Veli Iž, 23284, Croatia (Local Name: Hrvatska)
Adhara ljetovanje za velike i male, nudi koncept nama toliko nužan u današnjem društu, a to je priča plemena, kada je cijela obitelj zajedno, u većoj zajednici s drugim veselim ljudima malim i velikim, kada se svi brinemo jedni za druge, idemo na radionice, plešemo, vježbamo, uživamo u moru i rastemo zajedno. Danas često odvajamo djecu od obitelji pa imamo aktivnosti ili za djecu ili za odrasle, a upravo je ta inkluzija ono što nam treba. Dok odrasli meditiraju i istražuju svoje nadublje kutke na radionici “Živjeti svoje potencijale” djeca će biti na prekrasnoj radionici “Yoga, zvuk i kreativni huk”, tako da mirno možete uroniti u svoje procese i svoje opuštanje.

RESET – Ciklus Radionica uz Yoga Nidru 🌿
2024-10-30 20:00 - 21:45 | Adhara centar, Antunovac 27, Zagreb
Dragi naši!
Pozivamo vas na ciklus od 6 radionica osmišljenih kako bismo se posvetili važnim životnim temama kroz tehniku Yoga Nidre – moćnog alata za duboku relaksaciju, introspekciju i osobnu transformaciju.

🗓 Termini i teme radionica:
📍 9.10. – Obilje
📍 16.10. – Materijalno obilje
📍 30.10. – Odnosi
📍 13.11. – Partnerski odnos
📍 27.11. – Muška i ženska energija u nama
📍 11.12. – Seksualnost
Svaka radionica sastoji se od uvodnog predavanja i introspekcije na odabranu temu, kako bismo lakše oblikovali svoju namjeru (sankalpu) za Yoga Nidru.
🔸 Što je Yoga Nidra?
Yoga Nidra ili yogijsko spavanje je tehnika duboke relaksacije koja nam pomaže da opustimo svaku stanicu tijela, umirimo um i otpustimo stres. Ključni dio Yoga Nidre je namjera – ona može biti odluka vezana uz promjenu negativnih uvjerenja ili ostvarenje nekog cilja povezanog s temom radionice. U stanju duboke relaksacije, naša se odluka utiskuje u podsvijest, poput sjemena, i s lakoćom donosi vidljive rezultate.
💰 Cijena
pojedinačne radionica 30E
paket od tri radionice 75 E (umjesto 90E)
paket od svih 6 radionica 120E (umjesto 180E)
📍 Lokacija: Adhara centar, Antunovac 27
👉 Rezervirajte svoje mjesto: [link za prijavu]
– broj mjesta je ograničen

Radionica Nidra Yoge: "Odnosi" 30.10.
2024-10-30 20:00 - 21:45 | Adhara centar, Antunovac 27, Zagreb

Dvodnevna Radionica Marma terapije i Marma Yoge 7 i 8. studenog 2024.
2024-11-07 17:30 - 2024-11-08 20:30 | Adhara centar, Antunovac 27, Zagreb
• 7. 11. četvrtak : „Marma terapija i marma yoga za zdravlje žena“
• 8. 11. petak : „Marma terapija i marma tretman kod glavobolja i za probavni sustav“
Datum: 7. i 8. studenog 2024.
Vrijeme: 17:30 – 20:30
Mjesto: Adhara centar, Antunovac 27
Pridružite nam se na jednoj ili obje radionice u seminaru Marma terapija i Marma Yoga, gdje ćemo istražiti drevnu ayurvedsku mudrost Marma točaka i terapije, i otkriti polje mogućnosti u energetskim tretmanima vlastitog tijela. Ovog puta ćemo marma točke učiti stimulirati kroz yoga terapiju te kroz manualne tretmane primjenom pritiska na pojedine marma točke.
Na seminaru naučiti ćemo i sekvence koja sadrži tretmane na neku od navedenih tema.

Što je Marma terapija?
Marma terapija dolazi iz drevne indijske ayurvedske tradicije i temelji se na aktivaciji specifičnih vitalnih energetskih točkaka (Marma točke) na tijelu. Ove točke su mjesta na kojima se susreću mišići, kosti, zglobovi, živci i krvne žile, te su povezane energetskim kanalima (nadi) i unutarnjim organima. Putem marma točki, mi imamo direktan pristup na iscjeliteljskom radu putem prane /životne energije/ električnih impulsa na pojedinim organskim sustavima. Marma točke su vrata za ulazak prane u naše fizičko tijelo, gdje ga onda iscjeljuju i dovode u ravnotežu.
Blokade u tim točkama mogu dovesti do fizičkih i emocionalnih poremećaja i bolesti. S druge strane tretmanom/stimulacijom marma točki mi direktno utječemo na unutarnje organe koje tretiramo. Tretmanom marma točki možemo ubrzati proces iscjeljenja, oporavka pojedinog oragana i čitavog organizma.
Marma tretman, stimulacija marma točaka može se raditi na više načina, putem direktne stimulacije marma točaka pritiskom rukom, putem yoga asana kroz pristup marma yoga terapije, te usmjeravanjem pažnje na marma točku. Marma točkama stimuiraju se unutarnji oragani koji nisu direktno povezani sa lokacijom, kao na primjer na podlaktici imamo točku „indrabasti“ koja je povezana sa radom probavnog sustava i metabolizmom, hrane, dok na zapešću ruke imamo marma točke kojima pomažemo cervikalnoj kralježnici.
Marma terapija uključuje nježnu stimulaciju tih točaka kako bi se potaknuo protok energije, otklonile blokade i vratila ravnoteža tijela i uma. Ovaj proces može obuhvaćati različite tehnike, kao što su lagani pritisak, masaža, toplina ili čak primjena ulja, a sve to pomaže u poticanju samoizlječenja tijela.
Glavni ciljevi Marma terapije:
– Uravnoteženje energije (prane): Stimuliranjem Marma točaka, terapija potiče nesmetan protok energije kroz tijelo, čime se podržava tjelesno i mentalno zdravlje.
– Oslobađanje od toksina: Marma terapija pomaže u uklanjanju toksina iz tijela, što doprinosi detoksikaciji i osnaživanju organa.
– Ublažavanje stresa: Marma točke su izravno povezane s emocionalnim centrima u tijelu, pa stimulacija tih točaka može pomoći u smanjenju stresa, napetosti i anksioznosti.
– Povećanje vitalnosti: Ovaj tretman može pomoći u jačanju imunološkog sustava i poboljšanju cjelokupnog osjećaja vitalnosti.
– Olakšanje specifičnih zdravstvenih problema: Marma terapija se koristi za ublažavanje simptoma ili potpuno tretiranja mnogih stanja, poput glavobolja, migrena, hormonalnih disbalansa, probavnih problema i mnogih drugih.
Marma yoga – Sinergija yoge i Marma terapije
Kombinacija Marma terapije i joge donosi nevjerojatne prednosti za tijelo i um. Marma joga se temelji na sekvencama koje usklađuju pokrete tijela s radom na Marma točkama, čime se poboljšava protok energije i potiče samoregeneracija. Ove sekvence ne samo da otpuštaju tjelesne i emocionalne blokade, već dubinski pomažu u ublažavanju simptoma specifičnih zdravstvenih stanja.
Marma joga je specifičan stil joge koji kombinira rad s Marma točkama s joga položajima (asanama). Ova kombinacija pojačava terapeutske učinke joge, jer aktivira i otvara Marma točke tijekom pokreta, čime se jača protok energije kroz tijelo i ubrzava proces iscjeljenja.
Dok konvencionalna joga djeluje na mišiće, zglobove, organe i energiju, Marma joga dodatno koristi poznavanje Marma točaka za dublje, ciljanije djelovanje na specifična zdravstvena stanja.
Kako Marma yoga sekvence djeluju:
– Aktivacija energije kroz pokret: Svaki joga položaj pažljivo je odabran kako bi aktivirao određene Marma točke na tijelu, čime se olakšava protok energije. Primjerice, položaji koji otvaraju prsni koš mogu aktivirati srčane Marma točke, što doprinosi osjećaju emocionalne otvorenosti i smirenosti.
– Ublažavanje fizičkih tegoba: Korištenjem specifičnih asana, u kombinaciji s blagim pritiskom na odgovarajuće Marma točke, mogu se ublažiti simptomi poput migrena, probavnih smetnji ili hormonalnih poremećaja. Na primjer, kod probavnih tegoba, položaji koji aktiviraju trbušne Marma točke potiču bolju probavu i cirkulaciju energije u tom području.
– Duboko opuštanje i iscjeljenje: Marma joga potiče dubinsko opuštanje jer rad s Marma točkama smiruje živčani sustav, smanjuje stres i napetost te dovodi tijelo u stanje regeneracije.
– Poboljšanje cirkulacije: Kombinacija stimulacije Marma točaka i fizičke aktivnosti potiče cirkulaciju krvi i limfe, što pomaže u otklanjanju toksina i jačanju imunološkog sustava.
Primjeri Marma joga sekvenci:
1. Sekvenca za hormonalnu ravnotežu i žensko zdravlje:
– Uključuje položaje kao što su *Supta Baddha Konasana* (ležeća poza leptira) i *Malasana* (čučanj), koji stimuliraju Marma točke u području zdjelice i donjeg trbuha. Ovi položaji, u kombinaciji s blagim pritiskom na točke u tom području, mogu pomoći u regulaciji hormona i olakšavanju simptoma menopauze, policističnih jajnika i menstrualnih nepravilnosti.
2. Sekvenca za migrene i glavobolje:
– Ova sekvenca može uključivati položaje kao što su *Balasana* (dječja poza) i *Adho Mukha Svanasana* (pas prema dolje), koji pomažu u stimuliranju točaka na licu, vratu i glavi. Stimulacija ovih točaka može olakšati napetost u glavi i vratu, što doprinosi smanjenju migrena i glavobolja.
3. Sekvenca za probavne probleme:
– Položaji kao što su *Pavanamuktasana* (poza oslobađanja vjetra) i *Marjaryasana-Bitilasana* (mačka-krava poza) stimuliraju Marma točke na trbuhu i donjem dijelu leđa, što može poboljšati probavu i otkloniti nadutost ili zatvor.
Zašto kombinirati Marma terapiju i jogu?
Kombinacija Marma terapije i joge donosi holistički pristup zdravlju. Dok joga pruža fizičko i mentalno osnaživanje kroz asane, Marma terapija dodaje sloj energetske terapije, ciljajući točno određena područja koja zahtijevaju iscjeljenje. Ova sinergija pomaže ne samo u jačanju tijela i uma, već i u poboljšanju cirkulacije prane, što dovodi do dubljih i dugotrajnijih rezultata.
Ova praksa posebno je korisna za žene koje se suočavaju sa specifičnim zdravstvenim izazovima, kao što su hormonalne promjene, probavni problemi, migrene ili kronični stres. Uvođenjem Marma terapije u jogu, potiče se cjelovito iscjeljenje koje obuhvaća fizičko, emocionalno i energetsko zdravlje.
Program seminara
Radionica 1 : „Marma terapija i marma yoga za zdravlje žena“ – četvrtak 07.11.
• Pregled hormonalnih izazova: Razgovarat ćemo o najčešćim hormonalnim disbalansima, poput neregularnih i bolnih menstruacija, neplodnosti, policističnih jajnika, mioma i endometroza do menopauze i valunga, te Hashimota,. Objasnit ćemo kako hormonalni disbalansi utječu na cjelokupno zdravlje žene. Ova tema će uključivati rad na stabilizaciji hormona kroz aktivaciju Marma točaka povezanih s reproduktivnim sustavom, poput točaka u donjem dijelu trbuha i zdjelici, ali i udaljenih točaka na našem tijelu. Ovaj dio radionice će biti koristan za žene koje se suočavaju s hormonalnim disbalansima, poput neregularnih ciklusa, policističnih jajnika, predmenstrualnog sindroma (PMS), ali i menopauze…
• Ajurvedska perspektiva: Objasnit će se ajurvedska poveznica između hormonalnog sustava, energije (prane), te kako disbalans doša, može uzrokovati ove probleme.
Raditi ćemo:
– Uvod u ključne Marma točke za hormonalnu ravnotežu
– Joga sekvence za balansiranje hormona i žensko zdravlje
– Marma terapija za specifične ženske probleme
________________________________________.
Metode i tehnike koje ćemo koristiti i naučiti:
1. Stimulacija Marma točaka.
2. Specifične joga asane za žensko zdravlje
3. Tehnike disanja (Pranayama)
4. Samomasaža i primjena ulja
5. Rituali za žensko zdravlje
Radionica 2. : „Marma terapija i marma tretman kod glavobolja i za probavni sustav“ – petak 08.11.
• Tema: Migrene, glavobolje i probavni poremečaji (opstipacija, gastritis, ulcerozni kolitis, sindrom iritabilnog crijeva…) – povezivanje tijela i uma kroz Marma točke i joga sekvence
• Cilj: Ova radionica fokusira se na ublažavanje i liječenje migrena, glavobolja i probavnih problema uz pšomoć Marma terapije i specifične joga tehnike. Sudionici će naučiti kako su probavni problemi povezani s energetskim blokadama i stresom te kako korištenje Marma točaka i joga sekvenci može pomoći u balansiranju ovih sustava i ublažavanju simptoma.
• Razumijevanje uzroka: Uvodit će se u razumijevanje povezanosti između stanja probave, emocionalnog zdravlja i učestalih glavobolja, i bolesti probavnog sustava sa neurološkim sustavom, te će se objasniti kako Marma terapija i joga mogu pomoći u njihovom olakšanju.
Raditi ćemo:
– Uvod u ključne Marma točke kod glavobolje
– Marma terapija za probavne probleme
– Joga sekvence za olakšavanje glavobolja i migrena
– Uvod u ključne Marma točke za probavni sustav
– Marma terapija za probavne probleme
– Joga sekvence za probavu i balansiranje energije /detoksikaciju
________________________________________
Što ćemo naučiti na seminaru:
• Prepoznati i stimulirati ključne Marma točke povezane s olakšavanjem glavobolja, migrena i probavnih poremečaja.
• Učinkovite joga položaje i tehnike disanja koje mogu pomoći u ublažavanju napetosti u glavi, vratu i trbuhu, poboljšati probavu i osloboditi stres.
• Praktične tehnike za smanjenje stresa i napetosti, ključne za prevenciju migrena i balansiranje probavnog sustava.
• Kako koristiti Marma terapiju kod kuće za poticanje probavnih funkcija i smanjenje učestalosti glavobolja.
Radionice će pružiti alate za svakodnevnu praksu koja podržava vaše zdravlje i blagostanje, uz primjenu drevnih ajurvedskih i joga tehnika.
Voditelji:
– Pradeep Urs T, yoga učitelj-educiran u yogi, ayurvedi i marmi
– mr.sc. Irena Švenda, B. Sc. in Ayurveda, mag. nutricionizma., mag. ing. bioproc. inž., fitoterapeut, yoga terapeut
Radionica je otvorena za sve koje žele unaprijediti svoje zdravlje i dobrobit. Svi materijali i alati za vježbu biti će osigurani na radionici. Preporučujemo udobnu odjeću i ponesite vodu za piće.
Pridružite nam se u ovom putovanju prema zdravlju i ravnoteži! Radujemo se vašem dolasku!
Prijaviti se možete na link

Radionica Nidra Yoge 13.¸11. : Partnerski Odnosi
2024-11-13 20:00 - 21:45 | Adhara centar, Antunovac 27, Zagreb

Panchakarma Retreat u Adhari : 19 - 24. 11.
2024-11-19 15:00 - 2024-11-24 17:00 | Adhara centar, Antunovac 27, Zagreb

Radionica Nidra Yoge 27.11. : Muška i Ženska Energija u nama
2024-11-27 20:00 - 21:45 | Adhara centar, Antunovac 27, Zagreb

OTKAZANO Besplatna Yoga Nidra
2024-12-19 19:00 - 20:00 | Adhara centar, Antunovac 27, Zagreb
Dragi naši,

Žao nam je što moramo otkazati najavljenu besplatnu on-line Yoga Nidru koja se trebala održati u četvrtak, 19.12.
No, ne brinite! Planiramo ovaj događaj organizirati u nekom drugom terminu i o svemu ćemo vas pravovremeno obavijestiti.
Naš cilj ostaje isti – pružiti vam priliku za opuštanje, osvježenje i postavljanje afirmacija za uspješnu novu godinu.
Hvala vam na razumijevanju i strpljenju! Pratite naše kanale za nove datume i informacije.
Vidimo se uskoro! 💚

Naš poklon za vas – uđite osvježeni u novu godinu
📅 Četvrtak, 19.12. | 19:00 – 20:00 h
🌐 Online – za sve naše prijatelje!
Dragi svi, pridružite nam se na sat vremena potpune relaksacije i pripreme za novu godinu! 🎉 Uz vođenu praksu Yoga Nidre, imat ćete priliku postaviti svoju afirmaciju za 2025. – bilo da želite više ljubavi, uspjeha, novih avantura ili samo malo mira i sreće. 😊
🧘‍♀️ Vode vas: Iva i Irena
📌 Nije potrebna prijava, samo se pridružite u navedeno vrijeme pomoću Zoom Linka:
https://us02web.zoom.us/j/85820095717
Pozovite slobodno i svoje prijatelje, svi su dobrodošli! Vidimo se! 💛

Veliki Proljetni Detox – Besplatni Seminar
2025-03-21 18:00 - 20:30 | Adhara centar, Antunovac 27, Zagreb
📅 Petak, 21. ožujka
🕕 18:00 – 20:30
📍 Online & uživo
💚 Ulaz slobodan – otvoreni seminar!
U sustavu ayurvede svaki čovjek tretira se kao cjeloviti dio prirode, koja zajedno sa njim prolazi kroz cikluse; godišnje, dnevne i životne.
Poštujući te ritmove u sebi usklađujemo se sa prirodom oko nas koja nas onda podržava da živimo svoju puninu i stvaramo harmoniju u tijelu i umu.
Upoznaj se sa drevnim metodama detoksikacije, godišnjim ritmovima prirode i organizma i našeg uma, sa praksama yoge i tehnika disanja koje pomažu u tom procesu, nauči kako prehranom i ljekovitim biljem možemo podržati detoksikaciju organizma u proljeće.

🌿 Što ćeš naučiti?
✅ Drevne metode detoksikacije
✅ Kako prirodni ciklusi utječu na tijelo i um
✅ Praktične tehnike yoge i disanja za čišćenje organizma
✅ Prehrana i ljekovito bilje za proljetni detox
🔗 Prijavi se na vrijeme i osjeti snagu prirodne ravnoteže!

Trotjedni detox intenziv – iz vlastitog doma
2025-03-24 08:00 - 2025-04-10 17:00 | Adhara centar, Antunovac 27, Zagreb
Nastavi s vođenim detox planom, jutarnjom yogom, večernjom stress free yogom iz vlastitog doma
vođena online yoga u stvarnom vremenu,
vođeni 3. tjedni detox plan od strane nutricionistice i ayurvedske savjetnice mr.sc. Irene Švenda
pročitaj više – link

Proljetni detox – radionica kuhanja
2025-03-25 18:00 - 20:00 | Adhara centar, Antunovac 27, Zagreb
nauči pripremati jela za detoksikaciju tijela u proljeće – koju dalje provodimo samostalno iz svojeg doma
za one koji žele više – to je početak “Škole kuhanja po načelima ayurvede i nutricionizma” – 1 x mj, do 7.mj
pročitaj više – link

Zeleni Detox Retreat 28. - 30. 03.
2025-03-28 18:00 - 2025-03-30 15:00 | Adhara centar, Antunovac 27, Zagreb
Pridružite nam se na trodnevnom Zelenom Detox Retreatu u Adhara Centru
od 28. do 30. ožujka 2025!

🥤 Detoksikacija uz zelene sokove: Uživajte u svježim napitcima koji pomažu u čišćenju organizma.
🌬️ Tehnike disanja: Naučite vježbe disanja za opuštanje i obnovu energije.
🧘‍♀️ Detox yoga: Prakticirajte asane koje potiču detoksikaciju tijela.
🌀 EFT tehnika: Oslobodite se unutarnjih blokada kroz Emotional Freedom Techniques.
😌 Nidra yoga: Iskusite duboku relaksaciju i mentalno pročišćenje.
👥 Sjajno društvo: Povežite se s istomišljenicima u podržavajućem okruženju.
Raspored:
Petak: 🕕 18:00 – 21:00
Subota: 🕙 10:00 – 15:00
Nedjelja: 🕙 10:00 – 15:00
Cijena: 370 eura

Saznaj više – link

Nutricionistički tanjur po načelima ayurvede – radionica kuhanja
2025-04-15 18:00 - 20:00 | Adhara centar, Antunovac 27, Zagreb
Uravnotežena jela za za sretan i zdrav život, po načelima ayurvede i nutricionizma, prilagođena različitim bio-konstitucijama (doshama) i metabolizmu

Transformativni dah – terapijski tečaj disanja i opuštanja 08. i 09. listopada
2025-10-08 18:00 - 21:00, 2025-10-09 18:00 - 21:00 | Adhara centar, Antunovac 27, Zagreb
U užurbanom ritmu dana mnogi od nas dišu površno i ubrzano, često ne znajući da upravo dah oblikuje naše fizičko i mentalno stanje.
Kad je disanje nepravilno, tijelo ostaje zarobljeno u stresu, kortizol je povišen, a regeneracija onemogućena.
➡ Transformativni dah donosi praktične i jednostavne tehnike kojima vraćamo ravnotežu živčanom sustavu, otpuštamo napetosti i vraćamo tijelu njegov prirodni kapacitet za energiju i zdravlje.
Pročitaj više na linku

Nidra dubokog opuštanja
2025-10-10 18:00 - 20:00, 2025-11-29 10:00 - 12:00, 2026-01-24 10:00 - 12:00 | Adhara centar, Antunovac 27, Zagreb
Nidra je vođena tehnika dubokog opuštanja koja vas uvodi u stanje između sna i budnosti. Tijekom prakse tijelo ulazi u regeneraciju, um se usklađuje s prirodnim ritmovima, a cijeli živčani sustav resetira se na razinu dublju od sna.
Pročitaj više: 👉 link

Transformativni dah – terapijski tečaj disanja i opuštanja 27. i 28. 11.
2025-11-27 18:00 - 21:00, 2025-11-28 18:00 - 21:00 | Adhara centar, Antunovac 27, Zagreb

Transformativni dah – terapijski tečaj disanja i opuštanja 22. i 23. 01.2026
2026-01-22 18:00 - 21:00, 2026-01-23 18:00 - 21:00 | Adhara centar, Antunovac 27, Zagreb
